Plofstof op plaas gevindFoto: Verskaf Volgens die polisie het die 56-jarige plaaseienaar en van sy werkers Woensdagmiddag inspeksie op die plaas gedoen. Hulle is na die toneel van ŉ ongebruikte myngat en het ŉ man met ŉ plastieksak in sy hand sien wegloop van die myngat. Die plaaseienaar en werkers het hom agternagesit, maar hy kon daarin slaag om te ontsnap. Die man het egter die plastieksak laat val. Plofstof, hamers, ŉ flits, flitsbatterye, handskoene en beitels is in die sak gevind en die polisie is ontbied. Die polisie in Heidelberg het ŉ beroep op enigiemand met inligting gedoen om die polisiestasie te kontak of 10111 te skakel.